
Text rozhodnutia
Súd: Krajský súd Bratislava Spisová značka: 5Sd/186/2014 Identifikačné číslo súdneho spisu: 1014201364 Dátum vydania rozhodnutia: 25. 09. 2014 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2014:1014201364.2 Rozhodnutie Krajský súd v Bratislave v právnej veci navrhovateľa U. P., Q. Š. M. XXXX/XX, P. M. F., U. Q. S. XXXX, L. Q., Č. D., proti odporkyni Sociálnej poisťovni ústredie, Ul. 29. augusta č. 8-10, Bratislava, o preskúmanie rozhodnutia odporkyne, takto r o z h o d o l : Krajský súd v Bratislave p o s t u p u je vec Krajskému súdu v Košiciach. o d ô v o d n e n i e : Návrh na preskúmanie rozhodnutia vydaného odporkyňou číslo XXX XXX XXXX X zo dňa 11.3.2014 bol podaný dňa 13.8.2014 na Krajský súd v Bratislave. Podľa § 103 O.s.p. kedykoľvek za konania prihliada súd na to, či sú splnené podmienky, za ktorých môže konať vo veci (podmienky konania). Podľa § 11 ods. 1 O.s.p. konanie sa uskutočňuje na tom súde, ktorý je vecne a miestne príslušný. Príslušnosť sa určuje podľa okolností, ktoré tu sú v čase začatia konania a trvá až do jeho skončenia. Podľa § 246a ods. 2 O.s.p. v konaní podľa tretej hlavy piatej časti je miestne príslušný všeobecný súd navrhovateľa alebo krajský súd, v ktorého obvode je tento súd. Podľa § 250d ods. 2 O.s.p. ak predseda senátu zistí, že súd nie je vecne alebo miestne príslušný, postúpi vec uznesením príslušnému súdu. Zo spisového materiálu v danej veci vyplýva, že predmetom konania je preskúmanie rozhodnutia Sociálnej poisťovne ústredie Bratislava o invalidný dôchodok, na preskúmanie ktorého je vecne príslušný krajský súd podľa tretej hlavy piatej časti Občianskeho súdneho poriadku. V danom prípade má navrhovateľ trvalé bydlisko v P. M. F., a preto jeho všeobecným súdom je súd určený podľa § 85 ods. 1 O.s.p., ktorý je v obvode Krajského súdu v Košiciach (§ 85a ods. 1 O.s.p.). Nie je teda daná miestna príslušnosť Krajského súdu v Bratislave podľa § 246a ods. 2 O.s.p. a miestne príslušným na konanie vo veci je Krajský súd v Košiciach, ktorému bude vec postúpená po právoplatnosti tohto uznesenia. Poučenie: Proti tomuto uzneseniu nie je možné podať odvolanie. (§ 246c ods. 1 O.s.p.)

